wannaphong/clean_thaiwikipedia huggingface dataset:
# แค้นฝังหุ่น 3
แค้นฝังหุ่น 3 (อังกฤษ: Child's Play 3) เป็นภาพยนตร์แอคชั่นสยองขวัญที่ออกฉายในปีค.ศ. 1991 นำแสดงโดย จัสติน วัลลีน ภาพยนตร์เรื่องนี้เป็นภาพยนตร์ภาคที่สามในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง แค้นฝังหุ่น 2 ภาพยนตร์เรื่องนี้มีภาคต่อคือ แค้นฝังหุ่น 4 คู่สวาทวิวาห์สยอง

เนื้อเรื่องย่อ
เนื้อเรื่องกล่าวถึง ชัคกี้ ตุ๊กตาปีศาจ ได้พยายามทำให้ตนคืนชีพอีกครั้งด้วยแรงอาฆาตที่พยายามสลับวิญญาณ เมื่อแอนดี้โตเป็นหนุ่มได้เข้าไปอยู่ในค่ายฝึกทหาร แล้วชัคกี้ก็ตามแอนดี้เข้าไป และจะถ่ายวิญญาณให้กับ ไทเลอร์ ร่างใหม่ที่เขาเจอ ซึ่งตกเป็นเหยื่อแห่งความสยองนี้!!

นักแสดง
 จัสติน วัลลีน รับบท แอนดี้ บาร์เคลย์
 แบร๊ด ดอร์รีฟ รับบท ชัคกี้
 เพอร์รีย์ รีฟส์ รับบท คริสติน เดอ ซิลวา
 เจเรมี่ ซิลเวอร์ รับบท โรนัลด์ ไทเลอร์
# แกรนด์เธฟต์ออโต III
แกรนด์เทฟต์ออโต III  เป็นวิดีโอเกมเกมแอ็กชันผจญภัยแบบอิสระมุมมองบุคคลที่สาม พัฒนาโดย DMA Design และจัดจำหน่ายโดยร็อคสตาร์เกม เป็นเกมภาคหลักลำดับที่3 ในชุดเกม แกรนด์เทฟต์ออโต วางจำหน่ายในเดือนตุลาคม 2001 สำหรับเพลย์สเตชัน 2 สำหรับไมโครซอฟท์ วินโดวส์ ในเดือนพฤษภาคม 2002 และสำหรับเอกซ์บอกซ์ ในเดือนพฤษภาคม 2003 ตัวเกมได้กลับมาจำหน่ายอีกครั้งเนื่องในโอกาสที่ตัวเกมครบรอบ 10 ปี โดยวางจำหน่ายในมือถือบนระบบปฏิบัติการแอนดรอยด์ และ ไอโอเอส โดยที่ฉากของเกมอยู่ที่นครลิเบอร์ตี ซิตี้ ซึ่งมีต้นแบบจากนครนิวยอร์ก

 หมายเหตุ
# โรงเรียนนิคมพิมายศึกษา
โรงเรียนนิคมพิมายศึกษา เป็นโรงเรียนมัธยมศึกษา ตั้งอยู่ที่ถนนพิมาย-หินดาด ตำบลนิคม อำเภอพิมาย จังหวัดนครราชสีมา

 ประวัติ 
โรงเรียนนิคมพิมายศึกษา เปิดทำการเรียนการสอนครั้งแรกเมื่อปีการศึกษา 2536 โดยเป็นสาขาของโรงเรียนพิมายวิทยา มีชื่อว่า โรงเรียนพิมายวิทยาสาขาตลาดนิคม มีนายวันชัย นงค์สูงเนิน ตำแหน่ง อาจารย์ 2 ระดับ 6 รักษาการหัวหน้าสาขาในขณะนั้น  

ภายหลังโรงเรียนพิมายวิทยาได้แต่งตั้ง นายศิริ สัมกำปัง ตำแหน่ง อาจารย์ 2 ระดับ 6 เป็นหัวหน้าสาขาโรงเรียนพิมายวิทยาสาขาตลาดนิคม ได้เปิดทำการสอนนักเรียนในระดับมัธยมศึกษาตอนต้น โดยได้รับการสนับสนุนงบประมาณและบุคคลากรจากกรมสามัญศึกษาและโรงรียนพิมายวิทยา ขณะเดียวกันได้ทำเรื่องขอใช้ที่ดินของนิคมสร้างตนเองพิมายใช้เป็นสถานที่ก่อสร้างโรงเรียน ซึ่งทางนิคมสร้างตนเองพิมาย ได้จัดแบ่งพื้นที่บริเวณตรงข้ามค่ายลูกเสืออำเภอพิมาย จำนวน 35 ไร่ ให้เป็นสถานที่ก่อสร้างโรงเรียน

กระทรวงศึกษาธิการ ได้ประกาศตั้งโรงเรียนขึ้น เมื่อวันที่ 30 เมษายน 2539 โดยให้ชื่อว่า โรงเรียนนิคมพิมายศึกษา
# ไฟกามเทพ
ไฟกามเทพ  เป็นละครโทรทัศน์ไทยแนวดราม่า - รักโรแมนติก ปี พ.ศ. 2544 นำแสดงโดยศุภวัฒน์ อ่ำประสิทธิ์และกุลสตรี ศิริพงษ์ปรีดา
จากบทประพันธ์เรื่อง ไฟกามเทพ ของบุษยมาส เขียนบทละครโทรทัศน์ โดย ระฆังเงิน กำกับการแสดงโดย อดุลย์ ดุลยรัตน์ ผลิตโดย บริษัท Shadow Entertainment  และดำเนินการผลิตโดย บริษัท อาร์เอส ออกอากาศทาง ช่อง 3| ข้อมูลละครไฟกามเทพ ท่ Art Supawatt Official Website  

นอกจากจะเป็นผลงานละครเรื่องแรกทางช่อง 3 แล้ว 'ไฟกามเทพ' ยังเป็นครั้งแรกที่พระเอกช่อง7 สังกัด กันตนา ศุภวัฒน์ อ่ำประสิทธิ์ ได้ร่วมงานกับค่ายอื่นที่ไม่ใช่ค่ายต้นสังกัดอีกด้วย 

 รายชื่อนักแสดง  

 นักแสดง   รับบท ศุภวัฒน์ อ่ำประสิทธิ์  เคนนิธ   กุลสตรี ศิริพงษ์ปรีดา  เพียงอุมา  ยศวดี หัสดีวิจิตร  หัทยา  พฤกษ์ พีรนันท์  พงษ์ยุทธ  เปียเชอร์ คริสเตนเซ่น  จันทร์เจิด  สุรพันธ์ ชาวปากน้ำ  วาริช  ทองขาว ภัทรโชคชัย  เจตนา  สุรางคณา สุนทรพนาเวศ  พรรฌารี ฐิติ พุ่มอ่อน  วสุ ศิริพิชญ์ กฤษณะเศรณี  ทีรตา เดือนเต็ม สาลิตุลย์  ชลาลัย สุเชาว์ พงษ์วิไล  พิสุทธิ์ มารศรี อิศรางกูร ณ อยุธยา  คุณหญิงชื่นบุญ

เพลงประกอบละคร

  "เพิ่งจะรู้ใจตัวเอง" ขับร้องโดย โฟร์ท นฤมล จิวังกูร
  "ภาพในใจ" ขับร้องโดย โฟร์ท นฤมล จิวังกูร

 แหล่งข้อมูลอื่น 

'ไฟกามเทพ' ที่ช่อง YouTube ทางการของ Art Supawatt Purdy
'ไฟกามเทพ' ที่ช่อง Youtube ThaiCh 2
อ้างอิง
# ยูเครนเนียนพรีเมียร์ลีก
ยูเครนเนียนพรีเมียร์ลีก  เป็นลีกฟุตบอลสูงสุดของประเทศยูเครน ก่อตั้งในปี ค.ศ. 1991

สโมสรที่เข้าร่วมยูเครนเนียนพรีเมียร์ลีก (ฤดูกาล 2023–24)

 ทีม เมือง สนาม ความจุ Position in2022–23 First seasonin PL Seasonsin PL Chornomorets Odesa ออแดซา Stadion Chornomorets 34,164 9th 1992 26 Dnipro-1 Dnipro  Stadion Avanhard 12,000 2nd 2019–20 4 ดีนาโมเคียฟa เคียฟ สนามโอลิมปิสกีเนชันแนลสปอตส์คอมเพล็กซ์ 70,050 4th 1992 32 Kolos Kovalivka Kovalivka Stadion Kolos 5,000 8th 2019–20 4 Kryvbas Kryvyi Rih กรือวึยรีห์ Stadion Hirnyk 2,500 7th 1992–93 22 LNZ Cherkasy แชร์กาซือ Cherkasy Arena 10,321 FL:3rd debut – Metalist 1925 Kharkiv คาร์กิว  Olimpiyskiy National Sports Complex 70,050 12 2021–22 2 Mynai Mynai  Mynai Arena 1,312 10th 2020–21 3 Obolon Kyiv เคียฟ Obolon Arena 5,100 FL:2nd 2002–03 6 Oleksandriya Oleksandria  Olimpiyskiy National Sports Complex 70,050 6th 2001–02 11 Polissia Zhytomyr ฌือตอมือร์ Tsentralnyi Stadion 5,928 FL:1st debut – Rukh Lviv ลวิว Arena Lviv 34,915 11th 2020–21 3 ชัคตาร์ดอแนตสก์a ดอแนตสก์  Olimpiyskiy National Sports Complex 70,050 1st 1992 32 Veres Rivne ริวแน Stadion Avanhard 4,650 13th 1992–93 6 Vorskla Poltava ปอลตาวา Stadion Vorskla imeni Butovskoho 24,795 5th 1996–97 27 Zorya Luhansk ลูฮันสก์  Stadion Dynamo 16,873 3rd 1992 22
a: Team played in every Ukrainian top flight season
# ซูเปอร์ลีกกรีซ
ซูเปอร์ลีกกรีซ  เป็นลีกฟุตบอลสูงสุดของประเทศกรีซ ก่อตั้งในปี ค.ศ. 1927

สโมสรที่เข้าร่วมซูเปอร์ลีกกรีซ (ฤดูกาล 2017–18)

สโมสรPosition in 2016-17สนามความจุอาเอก เอเธนส์  nd (4th after regular season)  สนามกีฬาโอลิมปิก69,638 AEL  th  AEL FC Arena 16,118Apollon Smyrni  1st in Football League  Georgios Kamaras Stadium 14,856Asteras Tripoli  th   Theodoros Kolokotronis Stadium 7,616Atromitos  th   Peristeri Stadium8,969 Kerkyra  th  Kerkyra Stadium  3,000Lamia  2nd in Football League  Lamia Municipal Stadium 6,000Levadiakos  th  Levadia Municipal Stadium  6,500โอลิมเบียโกส  Champions  สนามกีฬาคาไรสคาคิส 33,332 ปานาซีไนโกส  rd (3rd after regular season)  สนามกีฬาโอลิมปิก 69,638 Panetolikos  th  Panetolikos Stadium 7,500Panionios  th (5th after regular season)  Nea Smyrni Stadium 11,700ปาโอก  th (2nd after regular season)  Toumba Stadium 28,703 PAS Giannina  th  Zosimades Stadium 7,500 Platanias  th  Perivolia Municipal Stadium 3,700 Xanthi  th  Xanthi Arena 7,244 

ทีมชนะเลิศ
สโมสรชนะเลิศปีที่ชนะเลิศ โอลิมเบียโกส 48 1931, 1933, 1934, 1936, 1937, 1938, 1947, 1948, 1951, 1954, 1955, 1956, 1957, 1958, 1959, 1966, 1967, 1973, 1974, 1975, 1980, 1981, 1982, 1983, 1987, 1997, 1998, 1999, 2000, 2001, 2002, 2003, 2005, 2006, 2007, 2008, 2009, 2011, 2012, 2013, 2014, 2015, 2016, 2017, 2020, 2021, 2022, 2025 ปานาซีไนโกส 201930, 1949, 1953, 1960, 1961, 1962, 1964, 1965, 1969, 1970, 1972, 1977, 1984, 1986, 1990, 1991, 1995, 1996, 2004, 2010 อาเอก เอเธนส์ 131939, 1940, 1963, 1968, 1971, 1978, 1979, 1989, 1992, 1993, 1994, 2018, 2022–23 ปาโอก 41976, 1985, 2019, 2023–24 Aris 31928, 1932, 1946 AEL 11988
# แค้นฝังหุ่น 4 คู่สวาทวิวาห์สยอง
แค้นฝังหุ่น 4 คู่สวาทวิวาห์สยอง  (อังกฤษ: Bride Of Chucky) เป็นภาพยนตร์แอคชั่นสยองขวัญที่ออกฉายในปีค.ศ. 1998 นำแสดงโดย จัสติน วัลลีน ภาพยนตร์เรื่องนี้เป็นภาพยนตร์ภาคที่สี่ในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง แค้นฝังหุ่น 3 ภาพยนตร์เรื่องนี้มีภาคต่อคือ เชื้อผีแค้นฝังหุ่น

เนื้อเรื่องย่อ
การกลับมาอีกครั้งของชัคกี้ ตุ๊กตาผีสุดโหด วิญญาณของนักฆ่าต่อเนื่องจอมโหดอย่าง ชาร์ลส ลี เรย์ กลับมาพร้อมกับสาวโหดคู่ใจอย่าง ทิฟฟานี่ ที่มีดีกรีความโหดไม่ยิ่งหย่อนกว่ากัน ครั้งนี้ทั้งคู่มาพร้อมกับความสยองที่ทวีขึ้นเป็นสองเท่า!!

นักแสดงนำ
 เจนนิเฟอร์ ทิลลี่ รับบท ทิฟฟานี่ วาเลนไทน์/ เจนนิเฟอร์ ทิลลี่
 แบร็ด ดอร์ริฟ รับบท ชัคกี้
 แคทเทอรีน ฮิคส์ รับบท เจด
 นิค สเตไบล์ รับบท เจสเซ่
 จอห์น ริทเทอร์ รับบท วาริน คินเคด
# คำสาปแค้นฝังหุ่น
คำสาปแค้นฝังหุ่น (อังกฤษ: Curse Of Chucky) เป็นภาพยนตร์แอคชั่นสยองขวัญที่ออกฉายในปีค.ศ. 2013 นำแสดงโดย เจนนิเฟอร์ ทิลลี่ ภาพยนตร์เรื่องนี้เป็นภาพยนตร์ภาคที่สี่ในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง เชื้อผีแค้นฝังหุ่น ภาพยนตร์เรื่องนี้มีภาคต่อคือ Cult Of Chucky

เนื้อเรื่องย่อ
เมื่อพัสดุลึกลับถูกส่งมาที่บ้านของนิก้า เธอยังไม่ได้คิดอะไรมากมายนัก จนเมื่อแม่ของเธอเสียชีวิตอย่างลึกลับ นิก้าเริ่มสงสัยว่าตุ๊กตาเด็กผู้ชายผมแดงพูดได้ของหลานสาวที่มาอาศัยอยู่ด้วย อาจเป็นตัวการของความสยองนองเลือดครั้งนี้ก็ได้

นักแสดงนำ
 ฟิโอน่า ดอร์รีฟ รับบท นิก้า
 แดเนียลลี บีสุตติ รับบท บาร์บ เพียซ
 เบร็นนัน อิลล็อต รับบท เอียน
 แมดแลนด์ แม๊คคอนเนลล์ รับบท จิลล์
 ชันทาล คัสเนลล์ รับบท ซาร่า เพียซ
 ซัมเมอร์ เอช. โฮเวลล์ รับบท อลิซ เพียซ
 เอ มาติเนส รับบท พ่อของแฟรงค์
 เบร๊ด คอร์รีฟ รับบท ชาร์ล ลี เรย์/ ชัคกี้
 เจนนิเฟอร์ ทิลลี่
 อเล็กซ์ วินเซนต์ รับบท แอนดี้ บาร์เคลย์

งานสร้างภาพยนตร์
ภาพยนตร์เรื่องนี้กล่าวถึงการกลับมาของตุ๊กตาตัวโปรดของคนอเมริกัน ให้เสียงต้นฉบับโดยดาราต้นตำรับ แบรด ดูริฟ ที่คราวนี้ชัคกี้จัดเต็มความโหด โดยเนื้อเรื่องในภาคนี้เกิดขึ้นก่อนเหตุการณ์ในภาค 4 และ 5 ในภาคนี้จะมีตัวละครหนึ่งตัวที่เป็นผู้หญิงพิการนั่งอยู่บนวีลแชร์ ซึ่งเขาก็คือผู้เขียนบทให้แก่หนังเรื่องนี้ทุกภาค (ซึ่งเขาก็มาเขียนให้อีกในภาคใหม่นี้อีกครั้ง) เขาต้องการที่จะใส่ตัวละครนี้เข้าไปเพื่อให้หนังสยองยิ่งขึ้น เขากล่าวว่า "ภาคนี้จะเป็นการนำมาทำให้เห็นให้รู้ถึงความเป็นชัคกี้ที่แท้จริง แบบที่แฟนๆร้องเรียกให้กลับมาโหดแบบภาค 1" หลังจากโดนวิจารณ์ในด้านลบๆ จากแฟนๆหนังทั่วโลก ในภาค 4-5 เพราะว่าชัคกี้มีลูก เขาให้เหตุผลว่าเพราะต้องการความแปลกใหม่ในหนังจึงได้ทำมันขึ้นมา แต่แฟนๆหนังกลับไม่ลดลงเลย และยังเรียกร้องให้มีการสร้างภาคใหม่มาอีก จนเขาตัดสินใจทำภาค ใหม่ขึ้นมา ซึ่งบอกได้เลยว่า นี่คือภาค 6 ไม่ใช่ภาคแยกแต่อย่างใด มีเนื้อเรื่องที่เชื่อมโยงกันแน่นอน และยังคงความโหดสยองแบบภาค 1 ไว้ด้วย ซึ่งหลังจากการฉาย รอบพิเศษไปแล้วได้รับการวิจารณ์ในด้านบวกมากมายล้นหลามจากนักวิจารณ์หนังอาชีพ สุดท้ายเขาบอกอีกว่า จะแปลกอะไรถ้าผมจะทำภาค 7 ต่อ…
# การก่อการกำเริบในหุบเขาเพรเชวอ
การก่อกำเริบในหุบเขาเพรเชวอ (อังกฤษ : Insurgency in the Preševo Valley) เป็นความขัดแย้งระหว่างสหพันธ์สาธารณรัฐยูโกสลาเวียและกลุ่มแบ่งแยกดินแดนแอลเบเนียของกองทัพปลดปล่อยเพรเชวอ, เม็ดเวจา และบูยานอวัค (อังกฤษ : Liberation Army of Preševo, Medveđa and Bujanovac ; อักษรย่อ : UÇPMB)

มีกรณีระหว่างความขัดแย้งที่รัฐบาลยูโกสลาเวียร้องขอให้ KFOR สนับสนุนการปราบปรามการโจมตีของ UÇPMB เนื่องจากพวกเขาใช้กองกำลังติดอาวุธที่มีอาวุธเบาเป็นส่วนหนึ่งของข้อตกลงคองโคส ซึ่งยุติสงครามคอซอวอซึ่งสร้างเขตกันชนเพื่อให้กลุ่มยูโกสลาเวีย
# หยุนเสียน หมอหญิงวังจักรพรรดิ
หยุนเสียน หมอหญิงวังจักรพรรดิ (อังกฤษ:The Imperial Doctress) เป็นละครโทรทัศน์ที่กล่าวถึงประวัติของถาน หยุนเสียน นำแสดงโดย หลิว ซือซือ, ฮั่ว เจี้ยนหัว, หวง ซวน ออกอากาศทาง ช่องเวิร์คพอยท์ ในไทย ปัจจุบันได้อวสานลงแล้ว (มีรีรันช่องเวิร์คพอยท์ วันเสาร์-อาทิตย์ เวลาประมาณ1:00น. ปี2560-2561)

เนื้อเรื่อง
ในสมัยราชวงศ์หมิงตอนกลาง ถาน หยุนเสียน เป็นหมอสตรีเพียงคนเดียวในแผ่นดิน ซึ่งในช่วงนั้น ปรัชญาความคิด ของเฉิงจูหลี่เสวียเฟื่องฟู ธรรมเนียมประเพณีโบราณจึงต้องปฏิบัติตามอย่างเคร่งครัด ทำให้ผู้หญิงที่มีฐานะต่ำต้อย คุณหนูตระกูลสูงศักดิ์ห้ามปรากฏตัวในวงสังคมตามใจปรารถนา ห้ามรับราชการ ห้ามเป็นแพทย์ และถึงแม้จะเจ็บป่วย ก็ต้องเคารพแนวคิดที่ว่าชายหญิงไม่เท่าเทียมกัน จึงไม่สามารถให้แพทย์ผู้ชายรักษาอาการป่วยได้ ส่วนผู้หญิงที่เป็นแพทย์พื้นบ้านรักษาโรคทั่วไปหรือทำคลอด กลับถูกมองว่าเป็นผู้หญิงไร้ประโยชน์ คนชั่ว คนเลว คนที่ชั่วและคนเลวจนคนทั่วไปรู้สึกรังเกียจและขยะแขยงเหมือนที่ขยะแขยงซากศพ เธอจะเอาตัวรอดกับช่วงเวลานั้นได้อย่างไร

นักแสดงนำ
หลิว ซือซือ รับบท ถาน หยุนเสียน 
ฮั่ว เจี้ยนหัว รับบท จู ฉีเจิ้น
หวง ซวน รับบท จู ฉีอี้
หลี่ เฉิงหยวน เฉียนฮองเฮา
จีน่า จิน รับบท หวัง เหม่ยหลิน
เหอ ฉิง รับบท จักรพรรดินีซุน
# สารน้ำแทรก
สารน้ำแทรก (, ย่อ: ISF) หรือ สารเหลวในเนื้อเยื่อ  คือสารเหลวซึ่งแทรกอยู่ระหว่างเซลล์เนื้อเยื่อของสัตว์หลายเซลล์ สารน้ำแทรกถือเป็นหนึ่งในองค์ประกอบของสารน้ำนอกเซลล์ (extracellular fluid) โดยองค์ประกอบที่เหลือคือ น้ำเลือด, น้ำเหลือง และสารน้ำข้ามเซลล์ โดยปกติ มนุษย์เราจะมีสารน้ำแทรกอยู่ประมาณ 10 ลิตร ซึ่งคอยนำแร่ธาตุสารอาหารไปให้แก่เซลล์ตลอดจนนำของเสียออกจากเซลล์
# ราชอาณาจักรลิทัวเนีย (ค.ศ. 1918)
ราชอาณาจักรลิทัวเนีย เป็นรัฐราชาธิปไตยภายใต้รัฐธรรมนูญที่ดำรงอยู่เป็นเวลาสั้น ๆ ก่อตั้งขึ้นในช่วงปลายสงครามโลกครั้งที่หนึ่ง เมื่อลิทัวเนียตกอยู่ภายใต้การยึดครองของจักรวรรดิเยอรมัน สภาแห่งลิทัวเนียได้ประกาศอิสรภาพแก่ลิทัวเนีย เมื่อวันที่ 16 กุมภาพันธ์ 1918 แต่ถึงกระนั้น สภาแห่งลิทัวเนียก็ไม่สามารถที่จะจัดตั้งรัฐบาลหรือหน่วยงานอื่น ๆ ของรัฐได้เลย เนื่องจากลิทัวเนียมีทหารเยอรมันประจำการอยู่ เยอรมนีได้ยื่นข้อเสนอต่าง ๆ เพื่อต้องการรวมลิทัวเนียให้เป็นส่วนหนึ่งของจักรวรรดิเยอรมัน โดยเฉพาะอย่างยิ่งในส่วนดินแดนปรัสเซีย ชาวลิทัวเนียต่างไม่เห็นด้วยและต่อต้านข้อเสนอนี้ โดยหวังที่จะรักษาความเป็นอิสรภาพของตนไว้ จึงได้มีการสถาปนาระบอบราชาธิปไตยภายใต้รัฐธรรมนูญที่แยกออกมาจากจักรวรรดิเยอรมันอย่างชัดเจน และมีการลงคะแนนเสียงเลือกพระประมุขแห่งลิทัวเนียเมื่อวันที่ 4 มิถุนายน 1918 โดยผู้ที่ได้รับเลือกคือ เจ้าชายวิลเฮ็ล์ม คาร์ล ดยุกแห่งอูลรัล ซึ่งพระองค์ได้ยอมรับคะแนนเสียงนี้และสถาปนาพระนามใหม่ว่า "สมเด็จพระราชาธิบดีมินกัวดาร์ที่ 2" ในเดือนกรกฎาคม 1918 อย่างไรก็ตาม พระองค์ก็ไม่เคยเสด็จเยือนลิทัวเนียเลยสักครั้ง ส่งผลให้การลงคะแนนเสียงเลือกพระองค์ได้เกิดข้อถกเถียงมากมายในสภาและไม่บรรลุผลตามที่ต้องการ ประกอบกับในเวลาเดียวกัน จักรวรรดิเยอรมันได้พ่ายแพ้ในสงครามและล่มสลายลงจากการปฏิวัติเยอรมัน ทางลิทัวเนียจึงได้ประกาศให้การลงคะแนนเสียงเลือกพระประมุขเป็นโมฆะเมื่อวันที่ 2 พฤศจิกายน 1918 ถือเป็นการสิ้นสุดการครองราชย์ของพระเจ้ามินกัวดาร์
# ราชอาณาจักรฟินแลนด์ (ค.ศ. 1918)
ราชอาณาจักรฟินแลนด์  เป็นรัฐที่เกิดจากความพยายามจะสถาปนาระบอบราชาธิปไตยขึ้นในประเทศฟินแลนด์ หลังฟินแลนด์ประกาศเอกราชจากรัสเซีย โดยเยอรมนีส่งเจ้าชายฟรีดริช คาร์ล แห่งเฮ็สเซิน ขึ้นเป็นกษัตริย์พระองค์แรกของฟินแลนด์
# โรคกระดูกพรุน
โรคกระดูกพรุน (Osteoporosis) คือโรคที่ลดความแข็งแรงของกระดูกและเพิ่มความเสี่ยงที่จะทำให้เกิดกระดูกหัก โรคนี้เป็นสาเหตุหลักของการเกิดกระดูกหักในผู้สูงอายุ ซึ่งมักเกิดกับกระดูกไขสันหลัง, กระดูกแขนท่อนปลายและกระดูกสะโพก โรคกระดูกพรุนมักไม่แสดงอาการ ผู้ป่วยต้องอาศัยการตรวจกระดูกเท่านั้นจึงจะทราบ ผู้ที่มีภาวะกระดูกหักจะมีอาการปวดเรื้อรังและสมรรถภาพการเคลื่อนไหวลดลง เพศหญิงมีความเสี่ยงเป็นโรคนี้สูงกว่าเพศชาย

มนุษย์เราจะมีมวลกระดูกมากที่สุดในวัยราว 35 ปี มวลกระดูกจะลดลงเรื่อยๆเมื่อพ้นวัยนี้ไป โรคกระดูกพรุนมีสาเหตุมาจากการมีมวลกระดูกที่ต่ำกว่าคนทั่วไป หรือการมีอัตราการเสื่อมของกระดูกที่เร็วกว่าคนทั่วไป อัตราการเสื่อมของกระดูกจะเพิ่มขึ้นในวัยหมดประจำเดือนของสตรี (ราว 40-50 ปี) จากการที่มีระดับฮอร์โมนเอสโตรเจนลดลง โรคกระดูกพรุนอาจเกิดขึ้นจากเหตุหรือพฤติกรรมอื่นๆ อาทิ การติดสุรา, ภาวะเบื่ออาหาร, ต่อมไทรอยด์ทำงานเกิน, โรคกระเพาะอาหารและลำไส้, การรับศัลยกรรมผ่าตัดเอารังไข่ออก, โรคไต รวมถึงการสูบบุหรี่
# เตาติชกาเกียสเม
เตาติชกาเกียสเม  เป็นเพลงชาติของลิทัวเนีย, หรือในอีกชื่อหนึ่งคือ "Lietuva, Tėvyne mūsų" ("ลิทัวเนีย, มาตุภูมิของเรา" ซึ่งเป็นวรรคแรกของเพลงชาติ:) และ "Lietuvos himnas" (เพลงสรรเสริญลิทัวเนีย) ประพันธ์คำร้อง และ เรียบเรียงทำนองโดย Vincas Kudirka เมื่อ ค.ศ. 1898 ในเวลานั้นลิทัวเนียเป็นดินแดนส่วนหนึ่งของจักรวรรดิรัสเซีย 50 คำที่คูดิกาได้ประพันธ์บทกวีนั้น มีความเกี่ยวกับรัฐลิทัวเนีย, ชาวลิทัวเนีย เพลงนี้ประพันธ์ขึ้นที่เมือง เซนต์ปีเตอร์สเบิร์ก ก่อนที่เขาจะเสียชีวิตเมื่อ ค.ศ. 1899

เพลงนี้ขับร้องขึ้นครั้งแรกที่กรุงวิลนีอุส เมื่อ ค.ศ. 1905 และได้ประกาศใช้เป็นเพลงชาติเมื่อ ค.ศ. 1919 ภายหลังการประกาศอิสรภาพเพียงปีเดียว ภายหลังการยึดครองลิทัวเนียโดยสหภาพโซเวียต ค.ศ. 1940 เพลงนี้จึงเป็นเพลงต้องห้ามของรัฐบาลคอมมิวนิสต์

ใน ค.ศ. 1989 "เตาติชกาเกียสเม" ประกาศใช้เป็นเพลงชาติอีกครั้ง ก่อนการประกาศอิสรภาพ (ค.ศ. 1990) โดยตรารัฐบัญญัติว่าด้วยเพลงชาติอย่างเป็นทางการเมื่อวันที่ 21 ตุลาคม ค.ศ. 1991 มีผลบังคับใช้ตามรัฐธรรมนูญใหม่ ค.ศ. 1992 ภายหลังการล่มสลายของสหภาพโซเวียต ต่อมาได้มีการรับรองสถานะของเพลงนี้ในฐานะเพลงชาติตามกฎหมายเมื่อ ค.ศ. 1999

 ต้นกำเนิด 

 ประวัติ 

 เนื้อร้อง 
 <div style="color:white">ภาษาลิทัวเนีย <div style="color:white">สัทอักษรสากล <div style="color:white">คำแปลภาษาไทยLietuva, Tėvyne mūsų,
Tu didvyrių žeme,
Iš praeities Tavo sūnūs
Te stiprybę semia.

Tegul Tavo vaikai eina
Vien takais dorybės,
Tegul dirba Tavo naudai
Ir žmonių gėrybei.

Tegul saulė Lietuvoj
Tamsumas prašalina,
Ir šviesa, ir tiesa
Mūs žingsnius telydi.

Tegul meilė Lietuvos
Dega mūsų širdyse,
Vardan tos, Lietuvos
Vienybė težydi![lʲɪɛtʊvɐ ǀ tʲeːvʲiːnʲɛ muːsuː ǀ]
[tʊ dʲɪdvʲiːrʲɪuː ʒʲɛmʲɛ ǀ]
[ɪʃ prɐɛɪtʲɪɛs tɐvoː suːnuːs]
[tʲɛ stʲɪprʲiːbʲɛː sʲɛmʲɪɐ ǁ]

[tʲæːgʊl tɐvoː vɐɪkɐɪ ɛɪnɐ]
[vʲɪɛn tɐkɐɪs doːrʲiːbʲeːs ǀ]
[tʲæːgʊl dʲɪrbɐ tɐvoː nɐʊdɐɪ]
[ɪr ʒmoːnʲɪuː gʲeːrʲiːbʲɛɪ ǁ]

[tʲæːgʊl sɐʊlʲeː lʲɪɛtʊvoːj]
[tɐmsʊmɐs prɐʃɐlʲɪnɐ ǀ]
[ɪr ʃvʲɪɛsɐ ǀ ɪr tʲɪɛsɐ]
[muːs ʒʲɪŋgsnʲɪʊs tʲɛlʲiːdʲɪ ǁ]

[tʲæːgʊl mʲɛɪlʲeː lʲɪɛtʊvoːs]
[dʲæːgɐ muːsuː ʃʲɪrdʲiːsʲɛ ǀ]
[vɐrdɐn toːs ǀ lʲɪɛtʊvoːs]
[vʲɪɛnʲiːbʲeː tʲɛʒʲiːdʲiː ǁ]ลิทัวเนีย มาตุภูมิของเรา
ดินแดนแห่งวีรชน
ให้ลูกหลานของท่านได้แสดงความกล้าหาญของพวกเขา
จากประสบการณ์ที่แล้วมาของเรา

ให้ชนรุ่นหลานของท่านภูมิใจ
เฉพาะเส้นทางแห่งความคุณธรรมเท่านั้น
ทำให้มนุษยชาติในตัวท่านเองมีความเป็นอยู่ดีกินดี
เป็นเป้าหมายในการงานของพวกเขา

ดวงอาทิตย์บนแผ่นดินของเรา
เมฆดำก็จางหมดไป
แสงและความจริงทั้งหมด
ได้นำไปใช้ในวิถีของเราตลอดไป

บังเกิดความรักในลิทัวเนีย
ความสว่างได้ส่องแสงในหัวใจของเรา
เพื่อเกิดประโยชน์ในแผ่นดินนี้
ความเป็นเอกภาพได้บังเกิดEnglish Lyrics of Tautiška giesmė Seimas of the Republic of Lithuania - Retrieved 22 October 2007. Official translations are not copyrightable under the Lithuanian law.
# เหรียญ "สำหรับการป้องกันโซเวียตทรานส์อาร์กติก"
เหรียญ "สำหรับการป้องกันโซเวียตทรานส์อาร์กติก"  เป็นเหรียญที่ระลึกในสงครามโลกครั้งที่สองได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 5 ธันวาคม ค.ศ. 1944 โดยเหรียญ "สำหรับการป้องกันโซเวียตทรานส์อาร์กติก" นี้จะมอบให้กับทหารในกองทัพแดง, กองทัพเรือ และ กองกำลังเอ็นเควีดี รวมถึงพลเรือนที่มีส่วนร่วมในการปกป้องภูมิภาคอาร์กติก และนครมูร์มันสค์

ลักษณะของเหรียญคือเป็นรูปวงกลมขนาด 32 มิลลิเมตรด้วยในวงกลมมีรูปทหารโซเวียตสวมเสื้อกันหนาวขนสัตว์และหมวกขนสัตว์ถือปืนกลมือพีพีชา-41 ด้านซ้ายของทหารภาพที่ซ่อนอยู่มีรูปเรือรบ, รถถัง 2 คัน เคลื่อนอยู่ และ เครื่องบิน 2 ลำ บินอยู่ และมีอักษรในขอบครึ่งวงกลมเขียนว่า "สำหรับการป้องกันโซเวียตทรานส์อาร์กติก"  และมีรูปดาวค้อนเคียวและริ้บบินอยู่ตรงกลางของขอบเหรียญล่าง ด้านหลังของเหรียญมีรูปค้อนเคียวและอักษรที่เขียนว่า "เพื่อสำหรับมาตุภูมิโซเวียต"    
 สมุดภาพ
# เมเจอร์เลเซอร์
เมเจอร์เลเซอร์  เป็นกลุ่มดนตรีแนวดนตรีอิเล็กทรอนิกส์ ที่ประกอบด้วย โปรดิวเซอร์เพลง Diplo  ,DJs Jillionaire และ Walshy Fire ก่อตั้งโดย Diplo และSwitch แต่ Switch ได้ออกไปก่อนในปี ค.ศ. 2011 เพลงของพวกเขาได้ครอบคลุมถึงแนวเพลงหลายประเภท, การผสมผสานระหว่าง เร็กเก กับ dancehall, reggaeton, soca, house และ moombahton

เมเจอร์เลเซอร์เป็นเวอร์ชวลแบนด์ และได้เปิดตัวอัลบั้มเต็ม 3 อัลบั้ม ได้แก่ Guns Don't Kill People... Lazers Do ในปี 2009, Free the Universe ในปี 2013, และ Peace is the Mission ในปี 2015 และพวกเขายังได้ออกจำหน่ายอีพี 2 อัลบั้ม ได้แก่ Apocalypse Soon ในเดือนเมษายน 2014 ซึ่งมีส่วนร่วมในการร้องเพลงจากฟาร์เรลล์ วิลเลียมส์ และฌอน พอล และ Know No Better ในปี 2017 ซึ่งมีส่วนร่วมในการร้องเพลงจาก Camila Cabello, Quavo, Travis Scott, และ J Balvin นอกจากนี้ยังมีการผลิตที่สะดุดตาของอัลบั้ม "Reincarnated" ซึ่งเป็นอัลบั้มแนวเร็กเกเปิดตัวโดย Snoop Dogg ภายใต้ใช้ชื่อ "Snoop Lion"

ผลงานอัลบั้ม

สตูดิโออัลบั้ม
 Guns Don't Kill People... Lazers Do (2009)
 Free the Universe (2013)
 Peace is the Mission (2015)
 Music is the Weapon (2018)
 Lazerism (2020)

รางวัลและการเสนอชื่อ
 ปีรางวัล ประเภท ผลงานของ ผลRef2016NRJ Music AwardsBest Live PerformanceMajor LazerBest Single Dance/Electro"Light It Up"Best Collaboration of the YearMajor LazerBillboard Music AwardsTop Dance/Electronic SongLean OnAmerican Music AwardsFavorite Artist – Electronic Dance MusicMajor Lazer2017iHeartRadio Music AwardsDance Artist of the YearDance Song of the Year"Cold Water"Kids' Choice AwardsFavorite DJ/EDM ArtistMajor LazerBillboard Music AwardsTop Dance/Electronic ArtistMajor LazerTop Dance/Electronic Song"Cold Water"Teen Choice AwardsChoice Electronic/Dance ArtistMajor LazerMTV Video Music AwardsBest Dance Video"Cold Water"Electronic Music Awards Single of the Year   Remix of the Year "Shape of You" (Major Lazer Remix)
# เอสโตรเจน
เอสโตรเจน (Estrogen) คือฮอร์โมนเพศขั้นพื้นฐานที่พบอยู่ในเพศหญิงและยังถือเป็นยาชนิดหนึ่งด้วย ฮอร์โมนเอสโตรเจนคอยพัฒนาและควบคุมระบบสืบพันธุ์ของเพศหญิงตลอดจนลักษณะทางเพศทุติยภูมิ คำว่าเอสโตรเจนยังอาจหมายถึงสารอินทรีย์หรือสารสังเคราะห์ใดๆที่ให้ผลเหมือนกับฮอร์โมนตามธรรมชาติ สารทดแทนเอสโตรเจนมักถูกใช้ใน ยาเม็ดคุมกำเนิด, ถูกใช้เป็นฮอร์โมนทดแทนในสตรีวัยหมดประจำเดือน, สตรีผู้มีภาวะการมีฮอร์โมนเพศต่ำ ตลอดจนถูกใช้โดยหญิงข้ามเพศ ส่วนยาระงับเอสโตรเจนอาจถูกใช้ในการรักษาโรคมะเร็งที่ตอบสนองต่อฮอร์โมน (hormone-sensitive cancer) อาทิ มะเร็งต่อมลูกหมากและมะเร็งเต้านม
# กองทัพปลดปล่อยแห่งชาติ (มาซิโดเนีย)
กองทัพปลดปล่อยแห่งชาติแอลแบเนีย  ยังเป็นที่รู้จักกันในนาม UÇK มาซิโดเนียPugh; Sidhu 2003, p. 126  เป็นองค์กรก่อการร้ายที่ก่อการร้ายในสาธารณรัฐมาซิโดเนียในปีพ.ศ. 2544Prezelj 2008, pp. 49-50 และมีส่วนเกี่ยวข้องอย่างใกล้ชิดกับกองทัพปลดปล่อยคอซอวอ (KLA)

หลังจากเหตุจลาจลในสาธารณรัฐมาซิโดเนีย พ.ศ. 2544 เชื่อกันว่ากองทัพแห่งนี้ได้ปลดอาวุธภายใต้ข้อตกลงโอริส ทำให้ชาวมาซิโดเนีย และชาวแอลแบเนียได้รับเอกราชมากขึ้น
# มาร์ชแมลโล
คริสโตเฟอร์ คอมสต็อก  (เกิดวันที่ 19 พฤษภาคม ค.ศ. 1992) รู้จักกันดีในชื่อ มาร์ชแมลโล เป็นดีเจและโปรดิวเซอร์เพลงแนวอิเล็กทรอนิกส์แดนซ์ชาวอเมริกัน 

เขาเป็นที่ได้รับการยอมรับครั้งแรกจากนานาชาติโดยการเรียบเรียงเพลงด้วยกับ Jack Ü และเซดด์ และหลังจากร่วมงานกับศิลปินรวมถึง Omar LinX, Ookay, Jauz และ Slushii ในเดือนมกราคม 2017 เพลงของเขา "Alone" ได้ปรากฏอยู่ในชาร์ตของ Billboard Hot 100 ในสหรัฐ

 อาชีพ 
 2015: อาชีพในตอนต้น 

 2016: จอยไทม์ 

 2017 

 2018-ปัจจุบัน: ซิงเกิลเมื่อเร็วๆนี้

 ผลงานอัลบั้ม 

สตูดิโออัลบั้ม
จอยไทม์ (2016)
จอยไทม์ II (2018)
จอยไทม์ III (2019)

ผลงานมวยปล้ำ
WWE
WWE 24/7 Championship (1 time)https://www.wwe.com/classics/titlehistory/24-7-championship

 รางวัลและการเสนอชื่อ 
ปีรางวัลสาขาผลงานผลอ้างอิง2016อินเตอร์เนชั่นแนล แดนซ์ มิวสิค อวอร์ดBest Break – Through Artist (Solo)Marshmello DJ Mag's Top 100 DJsHighest New Entry (28)2017ดับเบิ้ลยูดีเอ็ม เรดิโอ อวอร์ดBest New TalentBest Trending Track"Alone"เรดิโอ ดิสนีย์ มิวสิค อวอร์ดBest Dance Trackรีมิกส์ อวอร์ดBest Trap Remix"Alarm" (Marshmello Remix)Best Use of Vocalเอ็มทีวียู วู้ดดี้ อวอร์ดWoodie to WatchMarshmello อิเล็กทรอนิกส์ มิวสิค อวอร์ด New Artist of the Year Marshmello
# ประเทศซีลอนในเครือจักรภพ
ประเทศซีลอนในเครือจักรภพThe Sri Lanka Independence Act 1947 uses the name "Ceylon" for the new dominion; nowhere does that Act use the term "Dominion of Ceylon", which although sometimes used was not the official name)International treaties also referred to the state as "Ceylon", not the "Dominion of Ceylon"; "Ceylon" was also the name used by the UN for the state. หรือ "ซีลอน" คืออดีตรัฐที่ดำรงสถานะก่อนหน้าสาธารณรัฐสังคมนิยมประชาธิปไตยศรีลังกา ปกครองภายใต้ระบอบราชาธิปไตยภายใต้รัฐธรรมนูญโดยมีสมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระประมุข. ดินแดนอาณานิคมซีลอนที่มีสถานะเป็นอาณาจักรในเครือจักรภพ เมื่อ ค.ศ. 1948 ในปี ค.ศ. 1972 ภายหลังจากที่สิ้นสุดการปกครองของสหราชอาณาจักร. เปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพส่งผลให้ข้าหลวงต่างพระองค์แห่งซีลอนคนสุดท้าย William Gopallawa ขึ้นดำรงตำแหน่งเป็นประธานาธิบดี โดยเปลี่ยนชื่อประเทศเป็น ศรีลังกา เป็นประเทศเกาะในมหาสมุทรอินเดียตอนเหนือ นอกชายฝั่งตะวันออกเฉียงใต้ของอนุทวีปอินเดีย
# คริส ฮันเตอร์ (นักเคมี)
คริสโตเฟอร์ อเล็กซานเดอร์ ฮันเตอร์, เอฟอาร์เอส (19 กุมภาพันธ์ ค.ศ. 1965 —) เป็นนักเคมีและนักวิชาการชาวอังกฤษ ตั้งแต่ปี ค.ศ. 2014 เขาได้เป็นศาสตราจารย์ด้านเคมีอินทรีย์ต่อจากเฮอร์เชล สมิธ ของภาควิชาเคมี มหาวิทยาลัยเคมบริดจ์ งานวิจัยปัจจุบันของเขามุ่งเน้นไปที่การจดจําของโมเลกุล เขาเคยเป็นอาจารย์ประจำมหาวิทยาลัยโอทาโก และเป็นอาจารย์ก่อนเป็นศาสตราจารย์ที่มหาวิทยาลัยเชฟฟีลด์

 ชีวิตส่วนตัว 
ในปี ค.ศ. 2008 ฮันเตอร์สมรสกับโรซาลีน เทเรซา แมคฮิวจ์ พวกเขามีลูกด้วยกันสามคน โดยเป็นลูกชายสองคนและลูกสาวหนึ่งคน

 รางวัลและเกียรติยศ 
ในปี ค.ศ. 1992 ฮันเตอร์ได้รับเหรียญและรางวัลเมลโดลาจากสมาคมเคมีแห่งราชอาณาจักร ซึ่งเป็นรางวัลที่ให้แก่นักเคมีชาวอังกฤษที่มีอายุต่ำกว่า 32 ปีในการตรวจสอบทางเคมีเบื้องต้น ส่วนในปี ค.ศ. 1999 เขาได้รับเหรียญและรางวัลคอร์เดย์–มอร์แกน จากสมาคมเคมีแห่งราชอาณาจักร ซึ่งเป็นรางวัลสำหรับ 'ผลงานที่มีค่ามากที่สุดในวิชาเคมี' และในปี ค.ศ. 2008 เขาได้รับการเลือกเป็นภาคีสมาชิกราชสมาคมแห่งลอนดอน (FRS) ซึ่งเป็นสมาคมผู้คงแก่เรียนชั้นนำทางวิทยาศาสตร์ในสหราชอาณาจักร